Európában Berlin, Oberhausen, Isztambul és Manchester után Nyíregyházán nyílik a következő LEGOLAND Discovery Center - írja Kovács Ferenc, a város polgármestere Facebook-posztjában.

A 9,5 milliárdos beruházást a vonatkozó kormányhatározat szerint a Tokaj, Felső-Tisza és Nyírség kiemelt turisztikai fejlesztési térség 2017-2020-ra szóló stratégiai fejlesztési programjának részeként valósul meg. A Legolandet 2020-ig fejezik be, a városvezetés reményei szerint nagy lökést adhat a helyi turizmusnak.

A Legoland Discovery Centerek lényegében Lego-játszóházak, kisebbek a Legoland vidámparkoknál, de az attrakcióik között 4D-mozi és Lego-kockákból épült Miniland makettvárosok is szerepelnek. A világon 18 hasonló élménypark működik, íme egy rövid videó a berliniről: